Ego T., Trecensis comes palatinus, notum fieri volo tam futuris quam presentibus quod, pro salute anime mee et predecessorum meorum, dono et concedo, in perpetuum, ecclesie Vallislucentis ut possit de nemoribus suis de Otha, que in grueria mea sunt, dare et vendere ad voluntatem suam libere et quiete et ad usus suos extirpare et edificare; similiter ad usus tamen proprios facere cinerem et corticem capere. Super hac autem donatione mea statui me et successores meos in perpetuum fratribus ejusdem loci adversus omnes homines, garantiam exhibituros. In cujus rei testimonium, presentes litteras sigilli mei munimine confirmavi. Actum, anno Incarnationis Domini Mº Cº XCº IXº, mense julio.